The Taking of Pelham One Two Three (film, 1974)
The Taking of Pelham One Two Three () je američki kriminalističko-akcijski film snimljen 1974. godine u režiji Josepha Sargenta. Predstavlja adaptaciju istoimenog romana Mortona Freedgooda. Radnja počinje u njujorškoj podzemnoj željeznici kada grupa od četiri muškarca naoružana automatima upadne u vlak i uzme putnike za taoce, zaprijetivši njihovim ubistvom ukoliko im gradske vlasti ne isplate otkupninu od milion dolara. Protagonist, koga tumači Walter Matthau, je detektiv pri policijskom odjelu njujorške Transportne uprave, koji nastoji ne samo spasiti putnike, nego i otkriti identitet otmičara koji su  dobro isplanirali i pripremili svoj pothvat.

The Taking of Pelham One Two Three je nakon premijere postigao komercijalni uspjeh, ali također i pohvale od strane kritike, pri čemu se posebno isticala muzička podloga Davida Shirea te inzistiranje na realizmu. Mlađim je generacijama, pak, poznat kao jedan od uzora Quentinu Tarantinu za njegov znameniti film Reservoir Dogs čiji protagonisti, poput otmičara u filmu, za sebe koriste šifrirana imena.

Godine 1998. je snimljen istoimeni televizijski remake u američko-kanadskoj produkciji sa Edwardom Jamesom Olmosom, a 2009. i istoimeni film sa Denzelom Washingtonom u glavnoj ulozi.

Uloge

 Walter Matthau ... Por. Zachary Garber
 Robert Shaw ... Bernard Ryder alias Mr. Blue (G. Plavi)         
 Martin Balsam ... Harold Longman alias Mr. Green (G. Zeleni)
 Héctor Elizondo ... Giuseppe Benvenuto alias Mr. Grey (G. Sivi)
 Earl Hindman ... George Steever alias Mr. Brown (G. Smeđi)
 James Broderick ... Denny Doyle
 Dick O'Neill ... Frank Correll
 Lee Wallace ... Gradonačelnik
 Tony Roberts ... Zamjenik gradonačelnika Warren LaSalle
 Doris Roberts ... Jessie, gradonačelnikova supruga
 Jerry Stiller ... Por. Rico Patrone
 Nathan George ... Pozornik James
 Beatrice Winde ... Mrs. Jenkins
 Rudy Bond ... Phil, komesar policije
 Kenneth McMillan ... Zapovjednik općine
 Julius Harris ... Inspektor Daniels
 Timothy Meyers ... Vodoinstalater
 Conrad Yama ... Mr. Tomashita
 Tom Pedi ... Caz Dolowicz
 Ruth Attaway ... Gradonačelnikova bolničarka
 Thomas Barbour ... Predsjednik Transportne uprave
 Marvin Silbersher ... Računovođa
 Sho Onodera ... Mr. Matsumoto 
 Toru Nagai ... Mr. Yashimura
 Tura Nakamura ... Mr. Nakabashi

Taoci

 Carole Cole ... Sekretarica
 Joe Fields ... Trgovac
 Mari Gorman ... Kurva
 Carolyn Nelson ... Studentica br. 1
 Lucy Saroyan ... Studentica br. 2
 Cynthia Belgrave ... Sobarica
 Anna Berger ... Majka
 Gary Bolling ... Homoseksualac
 Alex Colon ... Dostavljač
 Michael Gorrin ... Starac
 Thomas La Fleur ... Stariji sin
 María Landa ... Španjolka
 Louise Larabee ... Alkoholičar
 George Lee Miles ... Svodnik
 Eric O'Hanian ... Mlađi sin
 William Snickowski ... Hipik
 Barry Snyder ... WASP

Izvori

Vanjske veze
 
 
 
 

Američki filmovi
Kriminalistički filmovi
Trileri
Akcije (filmovi)
Detektivski filmovi
Pljačkaški filmovi